Ministrstvo za obrambo oz. Slovenska vojska objavlja informativni poziv za delovno mesto **VIŠJI VOJAŠKI USLUŽBENEC / ČASTNIK / CIVILNA OSEBA ZA VESOLJSKE TEHNOLOGIJE v Slovenski vojski ali Upravnem delu Ministrstva za obrambo v Sektorju za sodobne varnostne izzive.**

**Zainteresirani kandidati morajo izpolnjevati naslednje splošne pogoje (88. člen Zakona o obrambi):**

* **državljanstvo Republike Slovenije, brez dvojnega državljanstva,**
* **zdravstvena in fizična sposobnost,**
* **nečlanstvo v političnih strankah,**
* **nekaznovanost (brez pravnomočne obsodbe zaradi kaznivega dejanja, ki se preganja po uradni dolžnosti, in brez obsodbe na več kot trimesečno nepogojno zaporno kazen, za kakšno drugo kaznivo dejanje oz. kazenskega postopka ni v teku),**
* **brez varnostnega zadržka (pozitivna ocena varnostnega tveganja).**

Drugi pogoji:

* Končana univerzitetna izobrazba; ustrezne smeri:

Fakulteta za računalništvo in informatiko, Univerza v Ljubljani, študijski program:

* **Računalništvo in informatika (dodiplomski, magistrski, doktorski študij);**
* **Računalništvo in matematika (dodiplomski, magistrski, doktorski študij);**
* **Podatkovne vede (magistrski);**
* **Umetna inteligenca (magistrski).**

Fakulteta za matematiko in fiziko, Univerza v Ljubljani, študijski program:

* **Matematika (univerzitetni, magistrski, doktorski študij);**
* **Fizika (univerzitetni, magistrski, doktorski študij).**

Fakulteta za elektrotehniko, Univerza v Ljubljani, študijski program:

* **Elektrotehnika (dodiplomski, magistrski, doktorski študij);**
* **Aplikativna elektrotehnika (dodiplomski, magistrski.**

Fakulteta za elektrotehniko, računalništvo in informatiko, Univerza v Mariboru, študijski program:

* **Računalništvo in informacijske tehnologije (visokošolski, univerzitetni, magistrski, doktorski študij);**
* **Telekomunikacije (univerzitetni, magistrski študij);**
* **Elektrotehnika (visokošolski, univerzitetni, magistrski, doktorski študij);**
* **Informatika in podatkovne tehnologije (univerzitetni, magistrski študij).**

Fakulteta za strojništvo, Univerza v Ljubljani, Univerza v Mariboru:

* **Strojništvo (dodiplomski, magistrski študij, doktorski študij).**

Fakulteta za gradbeništvo in geodezijo, Univerza v Ljubljani:

* **Geodezija in geoinformatika (dodiplomski, magistrski, doktorski študij).**

Filozofska fakulteta, Univerza v Ljubljani, Univerza v Mariboru:

* **Geografija (dodiplomski, magistrski, doktorski študij).**

**Posebnosti**

* Možnost kombinirane zaposlitve (gospodarstvo/ ministrstvo/ razvojno-raziskovalne ustanove), dela po avtorski oz. podjemni pogodbi.
* Posebnosti o lokaciji delovnega mesta, razredu Č/VVU/CO in plači se določijo v razpisih in zaposlitvenih intervjujih.
* Delovna mesta se opravljajo v statusih častnika, višjega vojaškega uslužbenca ali civilno osebo.

**Delovno mesto Častnik za vesoljske tehnologije**

(napredovanje do 10 plačilnih razredov)

Poročnik-podpolkovnik, 33-41 plačilni razred (napredovanje do 10 plačilnih razredov)

Šola za častnike, štabni tečaj in višji štabni tečaj

**Zaposlitev za določen čas 10 let do položaja stotnika, z možnostjo podaljšanja.**

**Zaposlitev za nedoločen čas za položaj majorja in podpolkovnika.**

**Delovno mesto Višji vojaški uslužbenec za vesoljske tehnologije**

IX. r.-XIII. r. razred, 33-41 plačilni razred (napredovanje do 10 plačilnih razredov)

TVSU za VVU (5 tednov enovito (1 faza) - plus posebne izbrane vsebine)

3- dnevno usposabljanje za imenovanje v naziv – Upravna akademija.

**Zaposlitev za določen čas (IX. –XII. r.) z možnostjo podaljšanja.**

**Nedoločen čas (XII.-XIII. r.).**

**Delovno mesto Višji svetovalec / civilna oseba za vesoljske tehnologije**

Višji svetovalec: 36 plačilni razred (napredovanje do 10 plačilnih razredov)

**Zaposlitev za nedoločen čas.**

**Izzivi in naloge, ki jih kandidat rešuje na delovnem mestu**

* Raziskave in razvoj na področju sistemov za opazovanje zemlje.
* Raziskave in razvoj na področju sistemov za satelitsko komunikacijo.
* raziskave in razvoj na področju določanja položaja, navigacije in merjenja časa.
* Razvoj na področju situacijskega zavedanja o varnosti v vesolju in iz vesolja.
* Razvoj na področju majhnih satelitov.
* Izvajanje usposabljanja s področja vesoljskih tehnologij.
* Sodelovanje pri oblikovanju vesoljskega prava.
* Sodelovanje v projektih Evropske vesoljske agencije (ESA), Evropskega vesoljskega programa (EUSPA), Evropske obrambne agencije (EDA) …

**Kaj ponujamo**

* Praktična uporaba znanj s področja vesoljskih tehnologij v obrambnem sistemu ter v podporo odločanju na vseh ravneh.
* Reševanje kompleksnih problemov v obrambnem sistemu ter sistemu varstva pred naravnimi in drugimi nesrečami.
* Razgibano in zanimivo delo, tudi na terenu.
* Strokovno usposabljanje in izpopolnjevanje za področje dela.
* Sodelovanje s podjetji slovenskega vesoljskega sektorja.
* Sodelovanje z Slovensko vesoljsko pisarno.
* Možnost strokovnega usposabljanja in dela v tujini.
* Možnost študija na vojaških akademijah, program SPACE v tujini.
* Sodelovanje v razvojno-raziskovalnih aktivnosti Nata, EU ter različnih partnerskih držav.
* Uporaba analitičnega in sintetičnega mišljenja za kreativno, kritično, učinkovito in tvorno reševanje kompleksnih problemov povezanih s prostorom v obrambnem sistemu.
* Inovativnost, ustvarjalnost in prilagodljivost - iskanje novih idej in metod za reševanje problemov, povezanih s prostorom.

**Če vas zanima več o možnostih zaposlitve**

življenjepis z ustreznimi dokazili (obvezna priloga je dokazilo o najvišji končani šoli) pošljite na elektronski naslov vesolje@mors.si ali pokličite ppk. Urška Brodnik, MORS DOZ, tel. 01 471 2466.